Aalborg Stiftstidende, 1843-02-09
Fædrelandet. Kjøbenhavn, den 6te Febr. Bisættelsen af Prinds Frederik Aug. Emil af Augustenborgs Lig vil finde Sted i St. Petri Kirkes Capel paa Torsdag. "Dagen" indeholder et vidtløftigt Ceremoniel for Bisættelsen af Prindsen af Augustenborgs Liig. Vi hensætte heraf følgende: Liget staaer under en sort Fløiels Himmel, behængt med Sølvfryndser, paa en Forhøining, midt i et sort overtrukket Gemak, paa begge Sider af Forhøiningen ere Ordensdecorationerne placerede paa Fløiels=Puder, ligesom ogsaa 6 Sølv-Cheridoner med 6 Sølv Girandoler, med nedhængende Flor og brændende Voxlys anbringes. Livgarden tilhest og Garde-Husar-Divisionen afgive de fornødne Poster, saavel i Sørgehuset, som ved og i St. Petri Kirke. Til at bære Liget tilsiges 6 Capitain-Lieutenanter af Sø-Etaten og 6 Capitainer af Land-Etaten; 2 Capitainer forrette Second-Marschallers Tjeneste og 2 Majorer, Premier-Marschallers Tjeneste; 4 Lieutenanter bære Enderne af Ligklædet. Foruden de kongelige og fyrstelige Herskaber, som maatte behage at følge Liget, tilsiges endvidere 4 Cavallerer af Kongens Hof=Etat, samt de to tjenstgiørende General-Lieutenanter af Sø- og Land-Etaten og to Cavallerer af hver af de andre kgl. og fyrstel. Herskabers Hof-Etater. Alle Ovenanførte møde i og ved Sørgehuset om Formiddagen Kl. 11 1/2. Ridderne af Elephanten og Storkors af Dannebrogen bære Baandet over Kjolen og alle Officerer, som fungere ved Processionen, bære, foruden sort Flor om Armen, ogsaa sorte Axelskjærf. Naar de kgl. og fyrst. Herskaber ere indtraadte i Sørgegemakket, tage Sørge-Marschallerne Plads ved Fødderne af Liget, og den som fungerende Cavalleer i Sørgehuset beordrede Kammerjunker, Premierlieutn. af Liv gaarden tilhest, Gyldenstjerne-Sehested, stiller sig foran Sørge-Marschallerne, med Ansigtet imod Hovedet af Liget. Ved Processionen bæres Dannebrogordenens Storkors paa en prangeguul Fløiels Pude, besat med Sølv Galoner, af en Commandeur-Capitain eller Oberstlieutenant, i en med 6 Heste bespændt kongelig Stads-Eqvipager Elephantordenen paa en rød med Guld besat Fløielspude af en Commandeur af Søetaten eller Oberst af Landetaten, i en med 6 Heste bespændt kongelig Stads Eqvipage. Derefter følger den fungerende Cavalleer, Kjunker. Gyldenstierne-Sehested i den Afdødes Eqvipage, med 2 Tjenere ved Siderne af Vognen; Liget paa den kgl. Ligvogn, bespændt med 6 Heste, med sorte Dækkener og Mahnekapper, behængte med Vaabenskildte og den Afdødes Navne chiffre. Ved hver Hest gaaer en Staldkarl, i sort Livree, med sorte og røde Axelbaand. Foruden de 4 Herrer Lieutenanter, som bære Ligklædet, gaae 8 Pager ved Siden af Ligvognen, og foran gaae 6 kgl. Lakaier i Galla-Livre. Derpaa følge de 2 Hofmarschaller med 2 Tienere ved Siderne af Vognen, og efter disse Hs. Majestæts Stads Eqvipage, bespændt med 6 Heste, med 8 kgl. Staldkarle, foran, og 3 Lakier ved hver Side af Vognen, Alle i Galla Livree, Hds. Maj. Dronningens og Hds. Maj. Enkedronningens Stads-Eqvipager med samme Sutte, Kronprindsen, i Høisammes Stads Eqvipage, bespændt med 6 Heste, foran gaae 4 Staldfolk, og ved hver Side af Vognen 2 Lakier, Alle i Galla-Livree, Prinds Frederik Ferdinand i Høisammes Stads-Eqvipage; Prindsesse Juliane Sophies Stads-Eqvipage; Landgreve Wilhelm af Hessen i Stads-Eqvipage, Alle med lignende Suite; Prindsen af Sayn Witgenstein Berleburg, og Prindsen af Bentheim-Steinfurt i egen Eqvipage. Derefter det øvrige Følge. Liget honoreres af de Vagter, det muligen maatte passere forbi, med presenteret Gevær og 2 Hvirvler. Fra de Kirker, hvor Liget bringes forbi, ringes med Klokkerne. Toget gaaer fra det kongel. Palais i Kalleboderne gjennem Raadhuusstrædet, over Ny- og Gammeltorv, og ad Nørregade til St. Petri Kirke. – Jgaar Formiddags døde Professor O. V. Kielsen, Lector i Mathematik og Astronomie ved Sørø Akademie, efter længere Tids Svagelighed i en Alder af 68 Aar. Han har været Lærer ved Akademiet fra dets Gjenoprettelse af i Aaret 1822, men i det sidste Aar gjorde han, paa Grund af Svagelighed, ikke Tjeneste, idet Adjunct Mundt havde (Berl. Td.) overtaget hans Forretninger.